ผ่ากรอบงบประมาณ 66 บิ๊กตู่ กู้ขาดดุลอีก 6.95 แสนล้านบาท
ผ่ากรอบงบประมาณ 66 บิ๊กตู่ วงเงิน 3.185 ล้านล้านบาท ยังต้องกู้ขาดดุลอีก 6.95 แสนล้านบาท
31 พ.ค. 2565

ในวันนี้ สภาจะมีการพิจารณาร่าง พ.ร.บ.งบประมาณรายจ่าย 2566 ที่มีรัฐบาล พล.อ.ประยุทธ์ จันทร์โอชา เป็นผู้เสนอ ซึ่งจะมีการพิจารณาอภิปรายกัน 3 วัน ตั้งแต่วันนี้ จนถึงวันที่ 2 มิ.ย. นี้ ซึ่งฝ่ายค้านเตรียมอภิปรายการทำงบประมาณของรัฐบาลที่ไม่สอดคล้องกับสถานการณ์เศรษฐกิจที่ผันผวนอย่างรุนแรง และการตั้งงบประมาณที่ไม่เพียงพอ มีการหารายได้ ได้น้อย จนทำให้ยังต้องมีการกู้เงินในจำนวนที่สูงสำหรับกรอบงยประมาณรายจ่ายปี 2566 ประกอบด้วย1. กรอบวงเงินงบประมาณรายจ่ายประจำปีงบประมาณ พ.ศ. 2566 วงเงินรวม 3.185 ล้านล้านบาท เพิ่มขึ้นจากปีงบประมาณ พ.ศ. 2565 จำนวน 8.5 หมื่นล้านบาท หรือเพิ่มขึ้น2.74% ประกอบด้วยประมาณการรายจ่าย ดังต่อไปนี้1.1รายจ่ายประจำ จำนวน 2.39 ล้านล้านบาท เพิ่มขึ้นจากปีงบประมาณ พ.ศ. 2565 จำนวน 16,990.5 ล้านบาท หรือเพิ่มขึ้น 0.72% ทั้งนี้งบประมาณประจำคิดเป็นสัดส่วน 75.04% ของวงเงินงบประมาณทั้งหมด1.2 รายจ่ายลงทุนวงเงินรวม 6.95 แสนล้านบาท เพิ่มขึ้นจากปีงบประมาณ พ.ศ. 2565 จำนวน 83,066.6 ล้านบาท หรือเพิ่มขึ้น 13.57% คิดเป็นสัดส่วน 21.82% ของวงเงินงบประมาณทั้งหมด1.3 รายจ่ายชำระคืนต้นเงินกู้จำนวน 1 แสนล้านบาท โดยกำหนดเท่ากับปีงบประมาณปี 2565 คิดเป็นสัดส่วน 3.14% ของวงเงินงบประมาณทั้งหมด2. การประมาณการรายได้สุทธิของรัฐบาล มีการคาดการณ์ว่ารัฐบาลจะจัดเก็บรายได้ จำนวน 2.49 ล้านล้านบาท เพิ่มขึ้นจากปีงบประมาณ พ.ศ. 2565 จำนวน 9 หมื่นล้านบาท หรือเพิ่มขึ้น 3.75% จากปีงบประมาณก่อน